《寿乔平章三首 其二》
宋代·程公许

老仙何自来，文焰贯东壁。八十五春秋，骨健神气溢。

权衡有定度，蓍蔡无遗策。若非安期生，定是李八百。

坚苦海津梁，寿斯文命脉。后皇大所畀，陶冶妙无迹。

故山岂不思，老屋须柱石。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。